ועדת העבודה, הרווחה והבריאות, כנסת 18, פרוטוקול מספר 554, 2011-11-07 11:00

חיים כץ: אני פותח את הדיון השלישי היום של ועדת העבודה, הרווחה והבריאות.

חיים כץ: על סדר היום צו הרוקחים (סיווג רעלים, רישומם והחזקתם) (תיקון), התשע"א-2011.

חיים כץ: גברתי היועצת המשפטית.

נועה בן שבת: אני רוצה לבקש מהמתמחה להסביר לנו את הדברים.

עמית קנובלר: מבקשים להוסיף לתכשירים ללא מרשם שמשווקים על ידי רוקח את התווית "תכשיר ללא מרשם המשווק על ידי רוקח".

חיים כץ: אנחנו נקרא את הצו.

עמית קנובלר: צו הרוקחים (סיווג רעלים, רישומם והחזקתם) (תיקון), התשע"א-2011 בתוקף סמכותי לפי סעיפים 55(3) ו-62(6) לפקודת הרוקחים (נוסח חדש), התשמ"א-1981 (להלן – פקודת הרוקחים), ובאישור ועדת העבודה, הרווחה והבריאות של הכנסת לפי סעיף 21א(א) לחוק יסוד: הכנסת, וסעיף 2(ב) לחוק העונשין, התשל"ז-1997, אני מצווה לאמור: 1.

עמית קנובלר: תיקון סעיף 1 בסעיף 1 לצו הרוקחים (סיווג רעלים, רישומם ואחזקתם), התשל"ג-1972 (להלן – הצו העיקרי), אחרי הגדרת "תוויות מרשם רופא" יבוא: "תווית "תרופה בלא מרשם לשיווק על ידי רוקח" – כמתואר בתוספת השלישית".

עמית קנובלר: 2.

עמית קנובלר: הוספת סעיף 4א אחרי סעיף 4 לצו העיקרי יבוא: "4א סימון תכשירים בלא מרשם אריזת תכשיר בלא מרשם, למעט אריזת תכשיר שהותר לשיווק בהתאם לתקנה 3 לתקנות הרוקחים (מכירה של תכשיר בלא מרשם שלא בבית מרקחת או שלא בידי רוקח, התשס"ה-2004, תסומן בתווית "תרופה בלא מרשם לשיווק על ידי רוקח".

עמית קנובלר: לעניין זה – "תכשיר בלא מרשם" – כהגדרתו בפקודת הרוקחים 3.

עמית קנובלר: תיקון התוספת השלישית בתוספת השלישית, אחרי פריט 2 יבוא: "2א.

עמית קנובלר: תווית "תרופה בלא מרשם לשיווק על ידי רוקח" תווית עגולה עם רקע כחול או שחור שעליה מודפס בצבע לבן "תרופה ללא מרשם" סביב לציור של גלולה, ומתחת יופיע בכיתוב בצבע כחול או שחור "לשיווק על ידי רוקח" לפי הדוגמה הבאה: 2.

עמית קנובלר: תחולה צו זה יחול על תכיר אשדר יירשם לראשונה בפנקס או שרישומו בפנקס יחודש לאחר תחילתו של צו זה.

עמית קנובלר: 3.

עמית קנובלר: תחילה תחילתו של צו זה שלושים ימים מיום פרסומו.

חיים כץ: יש למישהו הערות?

משה (מוץ) מטלון: שאלה.

חיים כץ: קודם יעיר ואחר כך תשאל.

נילי חיון דיקמן: אין לנו הערות לעצם התקנות אבל אני שואלת את הייעוץ המשפטי האם לא צריכים לשנות את סעיף התחילה.

נילי חיון דיקמן: אנחנו הבענו הסכמה לשינוי, כך שהצו ייכנס לתוקף ב-1 לאוגוסט 2012 ביחד עם תיקונים אחרים שנעשו לפקודת הרוקחים בנושא של סימון אריזות.

נילי חיון דיקמן: אם עדיין הבקשה רלוונטית, אנחנו כמובן נסכים.

נועה בן שבת: כיוון שהיה תיקון 17 שיזמה חברת הכנסת אורלי לוי אבקסיס, תיקון שתיקן את אריזות של אותם תכשירים, זאת אומרת, תכשירים שנמכרים ללא מרשם על ידי רוקח או בבית מרקחת, אנחנו מבקשים שאותו מועד תחולה יחול, כלומר, ה-1 באוגוסט 2012.

משה (מוץ) מטלון: שאלה.

משה (מוץ) מטלון: היום משווקים או התחילו לשווק באמצעות מכונות.

משה (מוץ) מטלון: איך זה עולה בקנה אחד עם הצו?

נילי חיון דיקמן: אין היום שיווק של תכשירים במכונות אוטומטיות וזה אסור.

נילי חיון דיקמן: יש רק בבתי מרקחת או בנקודות מכירה מאושרות.

משה (מוץ) מטלון: אבל זה נמצא בתהליך.

נילי חיון דיקמן: יש רעיונות ובקשות כאלה והן חוזרות ונשנות, אבל בשלב זה מתנגד.

חיים כץ: אתה גם רצית להגיד משהו?

יוסי שניר: לא.

יוסי שניר: אני מסכים.

נועה בן שבת: למעשה התיקון שדובר עליו קודם לגבי התחילה, הוא מחייב גם את הוראת התחולה.

נילי חיון דיקמן: כן.

נועה בן שבת: זאת אומרת, לא כל תכשיר שנרשם כל חמש שנים או כל עשר שנים או חידוש מרשם.

חיים כץ: אתם תנסחו את התיקון בהתייחס לתאריך התחולה.

נועה בן שבת: 1 באוגוסט 2012.

חיים כץ: 1 באוגוסט 2012.

חיים כץ: אנחנו מצביעים.

חיים כץ: ה צ ב ע ה הצו אושר פה אחד אני חבר הכנסת היחידי שנמצא כאן עכשיו, הצו אושר פה אחד תרתי משמע.

חיים כץ: תודה רבה.

חיים כץ: הישיבה נעולה.